« Amnamar d amsag i d-izeggen d uggur i win yettnadin (amgay) ɣef tɣawsa, yezmer ad yili uwadem-agi ula d netta yebɣa ad yessiweḍ ad d-yawi taɣawsa s wayes iḍmeɛ ad iɣellet (adrim, leḥkem, zwaǧ, atg) yezmer diɣen ad yili umnamar d aɛekkur kan deg ubrid n umgay asaḍ, mi ara yekka-t ad d-yawi taɣawsa (lmaɛna-s ur d-yecliɛ umnamar di tɣawsa), akken yezmer ad yili d ayen ur nesɛi ṛṛuḥ (tiẓgi, asif, adrar, atg) »46 o Azeniɣ amsagan : (schéma actantiel) « D lqaleb aɣessay i d-yewwi Greimas akken ad d-yessefhem tigawin n yimigwan d wamek bnant tneqqisin. Azenziɣ-agi yebna ɣef 06 n yimesgan yal sin d tayuga, yal amsag di tyuga yemgaraden d wayeḍ ilmend n twuri-ines di teḥkayt : amsifaḍ/anermas, amgay/taɣawsa, amalal/amnamar. Bnan yimesgan-agi d azenziɣ ilmend n wassaɣ yellan garasen. »47